Fransk køretøjsproducent kan ende med at skabe arbejdspladser i Nordjylland.

Virksomheden Hydrema i Støvring kan være på vej til at få en gigant-ordre i hus. Den nordjyske maskinfabrik havde tirsdag besøg af den franske køretøjsproducent Nexter Systems. Nexter Systems er med i kapløbet om at skulle levere 206 mandskabsvogne til det danske forsvar. Får det franske firma ordren, har de indgået en samarbejdsaftale med Hydrema om, at de skal levere montagen. Hvis aftalen går igennem, vil den indbringe millioner til Hydrema og give flere jobs. Virksomheden har nemlig ikke nok medarbejdere til at udføre opgaven lige nu.